Gepas | Leon von Moltke se blog
« Warm en droog
Ek dink die Star se voorblad som gisteraand se vinnige donder”stormpie” nogal baie gevat op:
Voorblad van die Star
Gistermiddag hier teen 4:00 was dit 32 grade in Johannesburg en teen sononder het die kwik nog bitter naby aan die 30s staan en wik en weeg.
Om dan te hoor dat die Kaap besig is om weg te spoel op die oomblik voel net so onregverdig. Kan ons nie net so ‘n bietjie van beide met mekaar ruil en almal lekker weer hê nie? Met hierdie hitte en die winde wat met die opbouende weer so waai is dit myns insiens net ‘n kwessie van tyd voor ons weer hoor van reuse veldbrande. Om te hoor van brande trek ysterbande styf om my hart en longe saam dat ek sukkel om asem te haal. Die gedagte aan alles, die plante, die diere, die drade, geboue, wat net so nodeloos uit- en doodbrand. Vanoggend is daar weer ‘n storie in die koerant van ‘n Vrystaatse boer wat om sy lewe wag nadat hy vasgekeer is in ‘n brand. My pa het self vroeër die jaar kwaai gebrand nadat ‘n vonkie van die grinder die gras om die huis aan die brand gesteek het.
En intussen sien ek hoe spuit mense die STRAAT voor hulle huise skoon. Ek kan maar net my kop skud!
op 11/10/2010 at 10:09 vm | Antwoord Krokodil
Ek wens ook hierdie reën wil liewer daar by julle val.
op 11/10/2010 at 1:04 nm | Antwoord leonvonmoltke
Is jy nou moeg gewinter?
op 11/10/2010 at 3:35 nm Krokodil
op 11/10/2010 at 10:14 vm | Antwoord Celia Neveling
Ons het Saterdagaand ‘n vreeslike storm gehad, ek het behoorlik gesukkel om te sien waar ek ry.
op 11/10/2010 at 1:03 nm | Antwoord leonvonmoltke
Van die stof of van die reën?
op 11/10/2010 at 10:38 vm | Antwoord seegogga
AI, hier in in Kaap het maak die reen net so nodig. Dit het bitter min gereen die winter. Ons bid dat dit gou by julle sal reen.
Ja dit het nogal min gereën die winter.
op 11/10/2010 at 12:41 nm | Antwoord Olga
Moenie die mense vergeet wie hondepoe weg spuit, met ‘n sterke waterstraal nie. Die dag van more bestaan mos nie. Waar ek vandaan kom, onthou van ons nog van water vir drink, huishou ens uit die vuurtenker kry omdat ons rivier weens droogte gaan staan het. Dan het die hout maatskappye se vuurtenkers deur die dorp gery om ons water houers vol te maak. Dit was so “lank terug” soos 1983.
op 11/10/2010 at 1:02 nm | Antwoord leonvonmoltke
Jip, daar is min dinge soos ‘n gebrek aan vryvloeiende water om jou te laat water spaar.
op 11/10/2010 at 12:47 nm | Antwoord Xena Phoenix
Party mense sal seker nooit leer nie.
Ek wou gisteraand self van die blitse foto’s neem, maar was te lui. Hopelik word jou voorspellings van veldbrande nie waar nie.
op 11/10/2010 at 6:04 nm | Antwoord corina
Kyk, op dié stadium sal ek met liefde die weer met jou ruil. Ek is nou moeg vir jeans en bootse dra. Twee weke terug het die somer mos sy halwe beloftes hier rondgestrooi en ek was heel voor op die wa met ‘n pedi en bloedrooi toonnaels vir die afshow… en nou’s hulle alweer in sokkies toegewikkel.
Ek’s nie baie beïndruk nie!